Publication: Magyar Közlöny
Issue: MK-2009-104 (Year: 2009, Number: 104)
Era: 2004-2010
Section: 
Paragraph Index: 6532

2. Megjegyzés. – Nem szelektív kizárás nem befolyásolja a válaszjeladó reagálását a II nem egyenlő 0-t tartalmazó, csak S körhívás módú lekérdezésekre. 3.1.2.6.10 Alapvető adat protokollok 3.1.2.6.10.1 Repülési állapot protokoll. Repülési állapotot az FS mezőben kell jelenteni (3.1.2.6.5.1 alpont). 3.1.2.6.10.1.1 Figyelmeztetés. Figyelmeztetés állapotot az FS mezőben kell közölni, ha A-módú válaszokban és DF egyenlő 5 és DF egyenlő 21 fedélzetről leadott adattovábbítási formátumokban átvitt azonosítás kódot a pilóta megváltoztatja. 3.1.2.6.10.1.1.1 Permanens figyelmeztetés állapot. A figyelmeztetés állapot fennmarad, ha az A-módú azonosítás kódot 7500-ra, 7600-ra vagy 7700-ra változtatják. 3.1.2.6.10.1.1.2 Átmeneti figyelmeztetés állapot. A figyelmeztetés állapot átmeneti és megszünteti magát Tc másodperc múlva, ha az A-módú azonosítás kódot a 3.1.2.6.10.1.1.1 pontban felsoroltaktól különböző értékűre változtatják. Megjegyzés. – A Tc értéket a 3.1.2.10.3.9 alpont tartalmazza. 3.1.2.6.10.1.1.3 A permanens figyelmeztetés állapot befejeződése. A permanens figyelmeztetés állapotot be kell fejezni és átmeneti figyelmeztetés állapottal kell helyettesíteni, amikor az A-módú azonosítás kódot 7500, 7600 vagy 7700-tól eltérő értékre állítják. 3.1.2.6.10.1.2 Földi közlés. A légijármű földi állapotát az FS mezőben (3.1.2.6.5.1), a VS mezőben (3.1.2.8.2.1 alpont) és a CA mezőben (3.1.2.5.2.2.1) kell jelenteni Ha a földi állapotot (azaz a kerekeket vagy a futómű támaszokat terhelő súly) automatikusan jelző eszköz rendelkezésre áll a válaszjeladó adat csatoló felületnél, akkor ezt alapként kell használni a földi állapot jelentéséhez, ahogy ezt a 3.1.2.6.10.3.1 alpontban meghatározták. Ha a válaszjeladó adat csatoló felületénél nem áll rendelkezésre eszköz a földi állapot automatikus jelzésére (3.1.2.10.5.1.3 alpont), az FS és VS kódoknak jelezniük kell, hogy a légijármű a levegőben van, és a CA mezőnek jeleznie kell, hogy a légijármű vagy a levegőben, vagy a földön van (CA=6). 3.1.2.6.10.1.3 Különleges pozíció azonosítás (SPI). Az SPI impulzus egyenértékű jelét az S-módú válaszjeladókkal az FS mezőben kell továbbítani, és a felderítési állapot almezőben (SSS) kell továbbítani, amikor manuálisan aktivizálják. Ezt az impulzust a megkezdés után T1 másodpercig továbbítják (3.1.1.6.3, 3.1.1.7.13 és 3.1.2.8.6.3.1.1 pontok). Megjegyzés. – A T1 értékét a 3.1.2.10.3.9 pont tartalmazza. 3.1.2.6.10.2 Képesség közlés protokoll. Az adatkapcsolat képesség jelentés regiszterének adatszerkezetét és tartalmát az együttműködési képesség figyelembevételével alakítsák ki.

Source: https://magyarkozlony.hu/hivatalos-lapok/bfd0d67db9f223889f627fd618725b03526630e2/dokumentumok/d5234fd7275da04023366ab8a434989962a31bdf/letoltes